Chmeľovec

Chmeľovec je obec na Slovensku v okrese Prešov. Najvýznamnejšou pamiatkou je románsky evanjelický kostol z prvej polovice 13. storočia.

 Polohopis 
Obec leží na juhozápadných svahoch Nízkych Beskýd. Povrch odlesneného chotára je mierne zvlnený až mierne členitý. Nadmorská výška je v strede obce 350 m, v chotári 300–640 m. Najvyšší vrch nad obcou sa volá Haľagoš a má 642 m. Obec zo severu lemujú väčšinou zmiešané lesy.

Obec je vzdialená 13 km od krajského mesta Prešov. Cez obec prechádza cesta 3. triedy č. 3456. Zo západu susedí s obcou Podhorany a z východu s obcou Šarišská Trstená. Južne sa dá prejsť poľnou cestou aj do obcí Nemcovce a Lada.

 Dejiny 
 Vznik obce 
Obec bola založená ako sídlisko v 11. storočí z iniciatívy uhorských kráľov. Založili ju vojenskí strážcovia krajinskej cesty a pohraničia. Samotná obec vznikla približne v 2. polovici 12. storočia. Prvá doložená písomná zmienka sa datuje k roku 1251, kde je obec označovaná ako Cumlous. Približne v 13. storočí sa obec stala strediskom panstva zemanov. Uhorský kráľ Belo IV. v tomto čase povýšil rytiera Germana do vyššieho šľachtického stavu za verné služby.Kostol v Chmeľovci je jedným z najstarších, má 750 rokov, www.prešov.korzar.sme.sk, 19.03.2016 Do panstva spadali aj susedné obce Šarišská Trstená, Nemcovce, Čeľovce, Pušovce, Kuková, Lúčka. Z tohto obdobia pochádza aj dnes významný románsky kostol. Pôvodne bol zasvätený sv. Kozmovi a Damiánovi a spadal pod rímskokatolickú cirkev. V prvej štvrtine 15. storočia bol kostol vyzdobený freskami. Neskôr v čase reformácie kostol prešiel pod Evanjelickú cirkev, ktorá má kostol v správe do dnešného dňa.Chmeľovec, www.apsida.sk, dostupné online.

 15. – 19. storočie 
V roku 1427 patrila obec Bánovcom. V roku 1600 malo sídlisko 30 poddanských domov, kuriu zemanov, evanjelický a.v. kostol, faru a školu. V rokoch 1715 až 1720 tu postupne hospodárilo 23 až 10 poddanských domácností, v roku 1828 bolo 42 domov a 329 obyvateľov, v roku 1900 bolo 268. Zaoberali sa poľnohospodárstvom a chovom dobytka.

 20. storočie 
Chmeľovec je stále poľnohospodárskou obcou. Po vzniku prvej Česko-Slovenskej republiky došlo k zmene názvu na "Malý Chmeľov" ale používal sa aj pôvodný maďarský názov Komlóš. V roku 1927 došlo k úplnému poslovenčeniu na terajší názov Chmeľovec. Zmena prebehla na celom Slovensku a dotkla sa aj okolitých obcí.

 II. svetová vojna 
Sčítanie obyvateľstva z roku 1940 obec mala 323 obyvateľov a 57 domov. V obci žilo aj 5 obyvateľov židovskej národnosti. V rámci procesu arizácie na Slovensku sa v roku 1942 robil súpis židov.Stav počtu domov a počtu obyvateľov k roku 1940., Ústav pamäti národa, [cit. 2022-04-27]

Samotná obec bola oslobodená spod fašistickej okupácie spolu s mestom Prešov a okolitými obcami 19. januára 1945 červenou armádou. Oslobodenie prebiehalo bez boja. Ozbrojené jednotky nacistického Nemecka Wehrmacht sa stiahli ešte deň pred príchodom osloboditeľskej armády.Oslobodzovanie Slovenska trvalo 226 dni , www.spravodaj.net, 01.05.2020V Prešove si pripomenuli 77. výročie oslobodenia mesta, www.presov.korzar.sme.sk, 19.01.2022Pamätný deň 19. január 1945 - Deň Oslobodenia Prešova, www.presov.sk, [cit. 2022-02-22]

 Vznik JRD a násilná kolektivizácia 
Jednotné roľnícke družstvo (JRD) bolo založené v roku 1959. Časť obyvateľstva pracovala v priemyselných závodoch v Prešove. Obec bola súčasťou Šarišskej župy, potom do roku 1960 patrila do okresu Prešov a Prešovskéhokraja. Po roku 1968 bola súčasťou Východoslovenského kraja a okresu Prešov.

 Od 1989 – súčasnosť 
Po páde komunistického režimu prešlo JRD do konkurzu a neskôr zaniklo. Po vzniku miestnej samosprávy v roku 1990 sa stal prvým starostom Jozef Majirský. V obci sa realizovalo viacero projektov, kde patrila oprava škôlky, hasičskej zbrojnice, rekonštrukcia obecného úradu.

 Názov 
Vývin názvu obce
 1251 – 1311 – Cumlous
 1311 – 1351 – Komlos
 1351 – 1773 – Komlos
 1773 – 1920 – Komloss
 1920 – 1927 – Komlóš, Malý Chmeľov
 1927 – oficiálny názov Chmeľovec

 Obyvateľstvo  
Graf nižšie zobrazuje vývoj počtu obyvateľov v obci Chmeľovec. Os X označuje časovú líniu od roku 1789 po súčasnosť. Ypsilónová os zobrazuje celkový počet obyvateľov obce.

V rokoch 1715 až 1720 tu postupne hospodárilo 23 až 10 poddanských domácností. V roku 1789 bolo v obci 304 obyvateľov, v roku 1828 mala 42 domov a 329 obyvateľov, 1880 – 303 obyvateľov, Tapolykomlós [Chmeľovec /település/, Databáza Maďarov na Slovensku (www.adatbank.sk), dostupné online v roku 1900 bolo 268, v roku 1940 – 57 domov a 323 obyvateľov, v roku 1970 – 369 obyvateľov.

 Politika 
 Obecná samospráva 
Obecné zastupiteľstvo obce Chmeľovec je orgánom samosprávy obce a zastupiteľským zborom obyvateľov obce. Má 5 poslancov, ktorí sú volení priamo v komunálnych voľbách na obdobie štyroch rokov.

Starosta obce je výkonným a štatutárnym orgánom obce. Je volený priamo na 4-ročné volebné obdobie. Vedie zasadnutia obecného zastupiteľstva a podpisuje ich uznesenia. Má jedného zástupcu starostu pobce.

 Starostovia 
 19901994: Jozef Majirský (nezávislý)
 19941998: Jozef Majirský (KDH)
 19982002: Jozef Majirský (KDH, DÚ), DS)
 20022006: Jozef Majirský (KDH, SDKÚ)
 20062010: Ján Jakab (nezávislý)
 20102014: Ján Jakab (nezávislý)
 20142018: Ján Jakab (nezávislý)
 20182022: Ján Jakab (nezávislý)
 20222026: Eva Partilová (nezávislá)

 Komunálne voľby 
+Výsledky komunálnych volieb v obci Chmeľovec (1990 - súčasnosť)VoľbyVolebná účasťVýsledky voľby starostuVýsledky voľby poslancov%Početvydaných obálokZvolený starostaNezvolení kandidátiZvolení poslanciNezvolení kandidáti1990Výsledky komunálnych volieb 1990 v obci Chmeľovci, www.volby.pravda.sk, dostupné online.Komunálne voľby 1990 na Slovensku - Chmeľovec, www.vysledkyvolieb.sk, dostupné online.?? %?Jozef Majirský (nezávislý)???1994Komunálne voľby 1994 na Slovensku - Chmeľovec, www.vysledkyvolieb.sk, dostupné online. 83,57% 239Jozef Majirský (KDH)147 hlasov (64,19%) ?Pavol Brezina (KDH)Ján Harčarik (KDH)Ján Jakab (KDH)Ján Kovaľ (KDH)Štefan Kožár (KDH)Jozef Kurimčak (HZDS)Ján Petrík (HZDS)Ľubomír Sotak (HZDS)Irena Vereščaková (KDH)?1998Komunálne voľby 1998 na Slovensku - Chmeľovec, www.vysledkyvolieb.sk, dostupné online. 84,83% 246Jozef Majirský (KDH, DÚ), DS)?? hlasov (?? %) ?KDH, DÚ), DS - 6 poslancovHZDS - 2 poslanciSOP - 1 poslanec?2002Komunálne voľby 2002 na Slovensku - Chmeľovec, www.vysledkyvolieb.sk, dostupné online. 84,71% 266Jozef Majirský (KDH, SDKÚ)?? hlasov (?? %)  ?KDH, DS - 5 poslancov?2006Komunálne voľby 2006 na Slovensku - Chmeľovec, www.vysledkyvolieb.sk, dostupné online. 80,13% 254Ján Jakab (nezávislý)Ján Jakab, Volebný leták 2006, [cit. 2022-10-29] 110 hlasov (43,48%) 2. Jozef Majirský (KDH, SDKÚ-DS)102 hlasov (40,32%)3. Pavol Vojtek (nezávislý)41 hlasov (16,21%) KDH, SDKÚ-DS - 4 poslanciSMER - 2 poslanci?2010Komunálne voľby 2010 na Slovensku - Chmeľovec, www.vysledkyvolieb.sk, dostupné online. 83,28% 279Ján Jakab (nezávislý)167 hlasov (61,17%) 2. Jozef Majirský (KDH, SDKÚ-DS)83 hlasov (30,40%)3. Pavol Vojtek (SMER)23 hlasov (8,42%) KDH - 3 poslanci SDKÚ-DS - 1 poslanecSMER - 1 poslanec?2014Komunálne voľby 2014 na Slovensku - Chmeľovec, www.vysledkyvolieb.sk, dostupné online. 83,28% 279Ján Jakab (nezávislý)Ján Jakab, Volebný leták 2014, [cit. 2022-10-29] 114 hlasov (45,24%) 2. Jozef Majirský (nezávislý)100 hlasov (39,68%)3. Pavol Vojtek (SMER-SD)38 hlasov (15,08%) 1. Jana Dadejová (KDH) - 179 hlasov (71,03%)2. Iveta Vavreková (nezávislý) - 169 hlasov (67,06%)3. Marián Vojtek (KDH) - 169 hlasov (67,06%)4. Pavol Kiseľak (KDH) - 130 hlasov (51,59%)5. Jozef Majirský (nezávislý) - 121 hlasov (48,02%)?2018Komunálne voľby 2018 na Slovensku - Chmeľovec, www.vysledkyvolieb.sk, dostupné online.74,22 %262Ján Jakab (nezávislý)Ján Jakab, Volebný leták 2018, [cit. 2022-10-29] 104 hlasov (40,78%) 2. Jozef Majirský (nezávislý)85 hlasov (33,33%)3. Pavol Vojtek (SMER-SD)66 hlasov (25,88%) 1. Jozef Kendra (nezávislý) - 191 hlasov (74,90%)2. Ján Vraňuch (KDH) - 190 hlasov (74,51%)3. Iveta Vavreková (KDH) - 176 hlasov (69,02%)4. Anna Solejová (KDH) - 126 hlasov (49,41%)5. Miroslav Jakub (SNS) - 119 hlasov (46,67%)6. Ján Ružbarský (SNS) - ? hlasov (?? %)2022 80,88 % 292 Eva Partilová (nezávislá)Eva Partylová, Volebný leták 2022, [cit. 2022-10-29] 92 hlasov (31,61%) 2. Ján Vraňuch (nezávislý)Ján Vraňuch, Volebný leták 2022, [cit. 2022-10-29] 54 hlasov (18,55%)3. Mgr. Michaela Maňkošová (nezávislá) Michaela Maňkošová, Volebný leták 2022, [cit. 2022-10-29] 49 hlasov (16,83%)4. Pavol Vojtek (SMER-SD)Pavol Vojtek, Volebný leták 2022, [cit. 2022-10-29] 39 hlasov (13,40%)5. Mgr. Zuzana Vojteková (nezávislý)Zuzana Vojteková, Volebný leták 2022, [cit. 2022-10-29]25 hlasov (8,59%)6. Iveta Vavreková (nezávislý)Iveta Vavreková, Volebný leták 2022, [cit. 2022-10-29] 16 hlasov (5,49%)7. Ján Jakab (SOM)Ján Jakab, Volebný leták 2022, [cit. 2022-10-29] 9 hlasov (3,09%)8. Pavol Kiseľák (SNS)7 hlasov (2,41%)1. Bc. Miloš Tivadar, DiS. (nezávislý) - 177 hlasov (60,62%)2. Peter Muľ (nezávislý) - 170 hlasov (58,22%)3. Gabriel Vojtek (nezávislý) - 134 hlasov (45,89%)4. Ľuboslava Majerníková (nezávislý) - 113 hlasov (38,70%)Mgr. Zuzana Vojteková (nezávislý) - 112 hlasov (38,36%)6. Vincent Dadej (SNS) - 101 hlasov (34,59%)7. Pavol Kiseľak (SNS) - 100 hlasov (34,25%)8. Matúš Juraj Kobyľan (nezávislý) - 96 hlasov (32,88%)9. Tomáš Kiseľak (SNS) - 73 hlasov (25,00%)10. Miroslav Jakub (ŽIVOT) - 64 hlasov (21,92%)

 Kultúra a zaujímavosti 
 Pamiatky 
 Evanjelický kostol, jednoloďová románska stavba so stlačenou polkruhovou apsidou, bez veže, z 1. polovice 13. storočia. Pôvodné patrocínium bolo sv. Kozmu a Damiána. V období okolo roku 1420 bol interiér doplnený o freskovú výmaľby, ktorej súčasťou boli výjavy Svätoladislavskej legendy, sv. Bartolomeja či latinský dedikačný nápis. Tieto maľby boli žiaľ zničené pri necitlivej obnove interiéru v roku 1967, ktorá spôsobila nenávratné kultúrne škody. Od roku 1579 tu existuje samostatný evanjelický cirkevný zbor. V roku 1795 vznikol kamenný ohradný múr okolo kostola.  V areáli sa však pochovávalo už od polovice 13. storočia.  Obnovou prešiel v roku 2010. Fasády kostola sú členené opornými piliermi a oknami s polkruhovým záklenkom. Vstupný portál má taktiež polkruhový záklenok.

 Rímskokatolícky Kostol Nanebovzatia Panny Márie, jednoloďová pôvodne barokovo-klasicistická stavba so segmentovým ukončením presbytéria a predstavanou vežou, z roku 1764. Obnovou prešiel v roku 1855 a rozšírený bol v roku 1922. Presbytérium je zaklenuté lunetovou klenbou. Interiér je po modernistickej prestavbe novodobý. Zo staršieho mobiliára sa zachoval len jednomanuálový organ z druhej polovice 19. storočia na novej empore. Fasády kostola sú hladké s oknami s polkruhovým záklenkom. Pred kostol je predstavaná modernistická veža s vertikálnym priebežným rezonančným otvorom a plochou strechou.

 Občianska vybavenosť 
 Obecný úrad
 Kultúrny dom
 Futbalové ihrisko
 Materská škola

 Referencie 

 Iné projekty 

 Externé odkazy 

 Apsida.sk– profil románskeho kostola


Kategória:Obce okresu Prešov